“અમારા કાએમ(અ.સ.)માં અંબીયા(અ.સ.)ની સુન્નતોમાંથી કેટલીક સુન્નતો જોવા મળે છે. એક સુન્નત હ. આદમ(અ.સ.)ની, અને એક હ. નુહ(અ.સ.)ની, એક હ. ઇબ્રાહીમ(અ.સ.)ની, એક હ. મુસા(અ.સ.)ની, એક હ. ઇસા(અ.સ.)ની, એક હ. અય્યુબ(અ.સ.)ની અને એક સુન્નત અમારા પૈગંબર(સ.અ.વ.)ની જોવા મળે છે. હ. આદમ(અ.સ)ની અને હ. નુહ(અ.સ.)ની સુન્નત લાંબી ઉમ્ર, હ. ઇબ્રાહિમ(અ.સ.)ની સુન્નત વિલાદતનું છુપુ હોવું અને લોકોથી દુરી ઇખ્તીયાર કરવી છે. હ. મુસા(અ.સ.)ની સુન્નત ખૌફ અને લોકોથી ગાયબ રહેવું. અને હ. ઇસા(અ.સ.)ની સુન્નત તેઓ વિષે લોકો વચ્ચે વિરોધાભાસનું હોવું. હ. અય્યુબ(અ.સ.)ની સુન્નત તકલીફો બાદ રાહત થવી અને પૈગંબર(સ.અ.વ.)ની સુન્નત તલવારની સાથે કયામ કરવું.